Kretingos mokyklos-darželio „Žibutė“

2021–2022 ir 2022–2023 mokslo metų

ugdymo plano 2 priedas

**ŠVIETIMO PAGALBOS TEIKIMO TVARKA**

1. Kretingos mokykla-darželis „Žibutė“ (toliau – Mokykla), sudaro sąlygas kiekvienam mokiniui mokytis pagal jo gebėjimus ir pasiekti kuo aukštesnius pasiekimus.

2. Mokykla, siekdama gerinti mokinių mokymosi pasiekimus:

2.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi ir esant poreikiui, skiria savalaikę švietimo pagalbą;

2.2. ugdo mokinių pasididžiavimo savo Mokykla jausmą;

2.3. ugdo atkaklumą mokantis;

2.4. nuolat aptaria mokinių pasiekimų gerinimo klausimus Mokyklos bendruomenėje;

2.5. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka;

2.6. kartu su mokiniu, mokinio tėvais (globėjais), mokyklos VGK sprendžia mokinių vėlavimo į pamokas ir jų nelankymo priežastis;

2.7. tobulina Mokyklos mokinių pasiekimų ir pažangos vertinimo procesus, itin daug dėmesio skiriant grįžtamajam ryšiui, formuojamajam vertinimui pamokoje, diagnostiniam vertinimui. Jais grindžia reikiamus sprendimus;

2.8. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams;

2.9. mokytojai turi galimybę prireikus pasitelkti švietimo pagalbos specialistus (specialųjį pedagogą, logopedą, psichologą, mokytojo padėjėją) ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

2.10. skatina mokinius rinktis mokymosi strategijas, padedančias atsiskleisti jų kūrybingumui.

3. Mokykla užtikrina sisteminę mokymosi pagalbą, kuri apima:

3.1. žemų pasiekimų prevenciją (iš anksto numatant galimus probleminius atvejus ir stengiantis jų išvengti);

3.2. intervenciją (sprendžiant iškilusias problemas);

3.3. žemų pasiekimų kompensacines priemones (suteikiant tai, ko mokiniai negali gauti namuose ir pan.).

4. Kiekvieno mokinio mokymosi procesas Mokykloje nuolat stebimas ir analizuojamas, laiku nustatomi mokiniui kylantys mokymosi sunkumai:

4.1. kiekvieno pusmečio pabaigoje (esant reikalui ir anksčiau), taip pat gavus nacionalinio mokinių pasiekimų patikrinimo testų ar nacionalinių pasiekimų tyrimų rezultatus, analizuojami ir aptariami mokinių mokymosi pasiekimai, identifikuojami mokiniui ar jų grupei/klasei kylantys sunkumai;

4.2. apie sunkumus informuojami mokinio tėvai, pagalbos mokiniui specialistai ir drauge tariamasi dėl mokymosi pagalbos suteikimo būdų, laikotarpių, specialistų numatomų taikyti priemonių;

4.3. mokytojas mokymosi pagalbą pirmiausia suteikia pamokoje/veikloje kaip grįžtamąjį ryšį, esant poreikiui, konsultuojasi su Mokyklos VGK, pagalbos specialistais, tariasi su mokinio tėvais:

4.3.1. mokytojas pritaiko įvairias metodikas, diferencijuoja užduotis ir individualizuoja. Ugdymą organizuoja taip, kad jis atitiktų konkretaus mokinio poreikius ir galimybes;

4.3.2. aukščiausius pasiekimus demonstruojantiems mokiniams turtina ugdymo turinį, diferencijuojant ir individualizuojant užduotis, metodus, veiklos formas, siūlo mokymosi pagalbą, rekomenduoja neformaliojo švietimo pamokas/veiklas Mokykloje ir/ar už jos ribų;

4.3.3. mokymosi sunkumų ir žemus pasiekimus turintiems mokiniams pritaiko ar individualizuoja ugdymo turinį, siūlo savo ar pagalbos specialistų teikiamą mokymosi pagalbą;

4.3.4. sprendžia dėl trumpalaikių ar ilgalaikių konsultacijų skyrimo;

4.3.5. organizuoja individualias konsultacijas: kai reikalinga temos/skyriaus ar to dalyko nuolatinė pagalba;

4.3.6. organizuoja grupines konsultacijas: kai reikalinga panašaus pobūdžio pagalba keliems

tos klasės/grupės mokiniams;

4.3.7. mokinys lanko logopedo ir/ar specialiojo pedagogo pratybas/užsiėmimus, psichologo konsultacijas, pagalbą gali teikti ir mokytojo padėjėjas.

5. Mokymosi pagalba mokiniui suteikiama kai:

5.1. jo pasiekimų lygis (vieno ar kelių dalykų) žemesnis, nei numatyta Pradinio ugdymo bendrojoje programose, ir mokinys nedaro pažangos;

5.2. nepasiektas patenkinamas pasiekimų lygis, atlikus standartizuotus testus;

5.3. ženkliai skiriasi metiniai ir standartizuotų testų rezultatai;

5.4. kontrolinis darbas įvertinamas nepatenkinamai;

5.5. mokinys dėl ligos ar kitų priežasčių praleido dalį pamokų.

6. siekiant pagerinti mokinių pažangą ir pasiekimus pagalba pirmiausiai teikiama:

6.1. mokiniams, kurių pasiekimai yra žemi arba žemiausi;

6.2. mokiniams, kurių pasiekimai yra aukščiausi.

7. Pagalba teikiama:

7.1. sudarant sąlygas Mokykloje atlikti namų darbų užduotis;

7.2. stiprinant mokymosi motyvaciją, nukreipiant veiklai, padedančiai siekti mokymosi tikslų;

7.3. daugiau dėmesio skirti formuojamajam ir diagnostiniam vertinimui pamokoje.

8. Pagalba mokytojui teikia:

8.1. VGK ir Mokyklos pagalbos specialistai (logopedas, specialusis pedagogas, psichologas, mokytojo padėjėjas) konsultuoja dėl specialiojo ugdymo trukmės, būdų, metodų pritaikymo, techninės ar kitos reikalingos pagalbos ir specialiųjų priemonių naudojimo;

8.2. pagalbos specialistai konsultuoja, organizuojant ugdymo programų pritaikymą, vertinant jų veiksmingumą;

8.3. esant poreikiui, trūkstant darbo patirties ar kitais veiksmingos pagalbos teikimo klausimais Mokyklos mokytoją(-us), pagalbos specialistus, VGK gali konsultuoti ir Kretingos ŠC PPP skyriaus ar kitos pagalbos tarnybos specialistai.

9. Pagalba tėvams teikiama:

9.1. Mokyklos VGK ar pagalbos specialistai (logopedas, specialusis pedagogas, psichologas) konsultuoja tėvus dėl specialiojo ugdymo būdų, metodų, trukmės pritaikymo, techninės pagalbos ir specialiųjų priemonių naudojimo mokymo(si) procese;

9.2. pagalbos specialistai konsultuoja dėl mokinių ugdymo organizavimo namuose ir Mokykloje, elgesio, lankomumo, saugumo užtikrinimo, valdant emocijas ar formuojant sveikos gyvensenos įgūdžius.

10. Mokymosi pagalbos trukmė, būdai, intensyvumas priklauso nuo jos poreikio, pasiektos/nepasiektos pažangos rodiklių, kuriuos identifikuoja ar apsprendžia mokinį ugdantis mokytojas(-ai), Mokyklos pagalbos specialistai, Mokyklos VGK, kitų švietimo pagalbos tarnybų specialistų rekomendacijos, nurodymai, patarimai.

\_\_\_\_\_\_\_\_\_\_\_\_\_\_\_\_\_\_\_\_\_